Schimanski

Schimanski, ystävien kesken myös Unto, oli Siilinjärven tunnetuimpia puliukkoja 1990-luvulla. Nimi Schimanski oli löyhä viittaus 80-luvun saksalaiseen poliisisarjaan, vaikka itse mies ei muistuttanut kyseistä fiktiivistä poliisia lainkaan. Schimanski tavattiin usein joko Siilinjärven torilla kesäaikaan tai linja-autoaseman aulassa, useimmiten ympäripäissään ja kovaa ääntä pitäen. Kesäaikaan kansa sai nauttia myös hänen laulajan lahjoistaan, erityisesti hänen seurueensa istuessa iltapäivän aurinkoa piilossa entisen S-Marketin (nyk. Tokmanni) seinustalla.

Schimanskin ikä oli mysteeri, sillä hän silloin tällöin väitti olleensa sotilaana 2. Maailmansodassa, joka tosin ulkonäöstä päätellen olisi ollut mahdotonta, ellei olisi värväytynyt lapsisotilaana. Syystä tai toisesta hän vihasi ilotulitteita, useampana uutena vuotena uhosi tappavansa kaikki ilotulitteiden myyjät.

Schimanski katosi kylän maisemasta joskus 2000-luvun vaihteessa, mahdollisesti mullan alle.